laion/Wikipedia-Exotic huggingface dataset:
צדיק (פירושונים)

האם התכוונתם ל... צדיק – אדם המתנהג על פי הצדק והמוסר ל"ו צדיקים – על-פי המסורת היהודית, בכל דור ודור קיימים 36 צדיקים נסתרים שבזכותם קיים העולם צדיק הדור – ראש לצדיקים לפי האמונה קבר צדיק – מקום קבורתו של יהודי הנחשב לדמות מופת צ (צד"י) – האות ה-18 באלפבית העברי שנקראת גם צדי"ק בגלל האות העוקבת ק אישים: מנחם מנדל הגר (צמח צדיק) – המייסד והאדמו"ר הראשון בשושלת ויז'ניץ סמדר ברבר-צדיק – מנכ"לית הבנק הבינלאומי הראשון יוסף אבן צדיק – דיין, משורר ופילוסוף יהודי בימי הביניים שלום צדיק – פרופסור חבר בחוג למחשבת ישראל באוניברסיטת בן-גוריון בנגב, מתמקד בהגות היהודית בימי הביניים בתחומים חופש הבחירה, הגותו של הרמב"ם, הגותם של המומרים היהודים שהתנצרו בספרד והמוסר הטבעי אחר: יצאת צדיק – תוכנית מציאות ישראלית צדיק (סרט) – סרט רוסי משנת 2023, המספר את סיפורו של חסיד אומות העולם ניקולאי קיסליוב. תסמונת צדיק-ברק-לוין (אנ') – מחלה התפתחותית נדירה שפתי צדיק – ספר של הרב פנחס מנחם אלעזר יוסטמן
איוואן קרילוב

איוואן אנדרייביץ' קרילוב (ברוסית: Иван Андреевич Крылов‏; 13 בפברואר 1769 – 21 בנובמבר1844) היה משורר, מחזאי, סופר אגדות עם וממשיל משלים רוסי. קרילוב נולד במוסקבה, אך את מרבית שנותיו המוקדמות העביר בערים אורנבורג, שם שירת אביו כקצין בצבא רוסיה, וטבר, שבה היה אביו פקיד בבית המשפט לאחר שפרש מהצבא. אביו נפטר בשנת 1779, בהיותו בן 10. אמו גידלה אותו לבדה, ועברה לסנקט פטרבורג כשהיה בן 14, בתקווה לזכות בקצבה ממשלתית. אמו של קרילוב נפטרה בהיותו בן 19. בסנקט פטרבורג החל קרילוב לעבוד בשירות הממשלה, תוך שהוא כותב סיפורים, סאטירות ואופרות קומיות, אך התפטר לאחר מות אמו ב־1788. 5 שנים קודם לכן הוא הצליח למכור קומדיה שכתב למוכר ספרים, מה שעודד אותו לכתוב את המחזה הרציני "פילומלה" ולנסות לחדור לחוג הדרמטי של קניאז'ין. נסיונותיו להוציא לאור מגזין ספרותי סאטירי (שנקרא "פוצ'בה דוחוב") נכשלו ברובם וגרמו לו התנגשויות עם הצנזורה, אך יחד עם מחזותיו הם העלו אותו לתודעה בחברה הגבוהה. בין השנים 1797–1801 היה קרילוב בן חסותו של הנסיך סרגיי גליצין, ואף ליווה אותו כמזכיר רשמי בעת שזה התמנה למושל צבאי של ליבוניה (אזור דרומית לאסטוניה של ימינו). מעט ידוע לנו לגבי קורותיו בשנים שלאחר מכן, אך הדעה הרווחת היא שנע מעיר לעיר ועסק בעיקר במשחקי קלפים, אחריהם היה כרוך. ב־1805 הוא החל לתרגם את משלי לה פונטיין הצרפתי, אך הגיע למסקנה כי ביכולתו לכתוב משלים טובים לא פחות. אוסף האגדות הראשון (23 במספר) מפרי עטו ראה אור ב־1809 וקנה לו הצלחה ותהילה. מ־1812 ועד 1841 הוא גם החזיק משרה בספרייה הציבורית המלכותית, שם הגיע עד לתפקיד ראש מחלקת הספרות הרוסית. הצאר אלכסנדר הראשון אף הבטיח לתמוך בו כספית אם יכתוב "כיאות". קרילוב נהנה מהערכה רבה עוד בימי חייו: האקדמיה הרוסית למדעים קיבלה אותו כחבר לשורותיה ב־1811 וזיכתה אותו במדליית זהב. ב־1838 נערך פסטיבל גדול בחסות הצאר לחגיגות היובל של קריירת הסופר שלו והוא זכה לקצבה נדיבה. עד למותו נמכרו כ־77,000 עותקים של קובצי האגדות שלו ברוסיה, וסגנונו מלא ההומור התחבב על קהל הקוראים. למרות שקרילוב התחיל כמתרגם ומחקה של איזופוס, מולייר, לה פונטיין ואחרים, הוא כתב גם אגדות מקוריות רבות שהושפעו מחיי הכפר של מולדתו. משלי קרילוב תורגמו לעברית פעמים מספר, החל בתרגומו של משה בן דוד הכהן רייכרסון מסוף המאה התשע עשרה, תרגומו של חנניה רייכמן מ־1949 (עם איורים מאת נחום גוטמן) ותרגומה של חגית בנזימן מ-2015. משלי קרילוב בתרגום חנניה רייכמן, בפרויקט בן-יהודה איוואן קרילוב, באתר אנציקלופדיה בריטניקה (באנגלית) הסבר על ה"דודל" (שרבוט גוגל) שפרסמה גוגל לציון יום הולדתו ה-246 של קרילוב, באתר מנוע החיפוש "גוגל" (באנגלית), 13 בפברואר 2015 איוואן קרילוב, באתר "Find a Grave" (באנגלית) איוואן קרילוב, באתר MusicBrainz (באנגלית) איוואן קרילוב, באתר Discogs (באנגלית) איוואן קרילוב, דף שער בספרייה הלאומית תאריכי הלידה והפטירה המובאים הם על־פי הלוח הגרגוריאני, המקובל בימינו. על־פי הלוח היוליאני, שהיה נהוג ברוסיה בתקופתו של קרילוב, תאריך לידתו הוא 2 בפברואר 1769, ותאריך פטירתו הוא 9 בנובמבר 1844.
קרקס האחים רינגלינג וברנום את ביילי

קרקס האחים רינגלינג וברנום את ביילי הייתה חברת קרקס אמריקאית ששווקה כ"המופע הגדול בעולם". החברה הוקמה ב-1919 על ידי מיזוג הקרקס של ג'יימס אנתוני ביילי ופי. טי. ברנום עם "קרקס האחים רינגלינג". האחים רינגלינג קנו את קרקס ברנום וביילי ב-1907 והפעילו את שני הקרקסים בנפרד, עד שמיזגו אותם ב-1919. ב-1944 עלה באש אוהל הקרקס בהרטפורד, קונטיקט. אסון שגבה את חייהם של 167 קרבנות, רובם נשים וילדים. ארבעה מעובדי הקרקס הורשעו בהריגה ומנהלי הקרקס שילמו עד 1954 סך של 5 מיליון דולר פיצויים לנפגעים. הופעות הקרקס הוצגו באוהלים עד 1957, אז העביר הבעלים באותה עת, ג'ון רינגלינג נורת', את הופעות הקרקס לאתרים בעלי מושבים קבועים, כגון אצטדיוני ספורט. ב-1967 קנה את הקרקס אירווין פלד וב-1971 הוא מכר אותו למטאל, אך ב-1982 קנה אותו בשנית. בינואר 2017 הודיעו מנהלי הקרקס כי עקב הוצאות התפעול הגבוהות, המאבק המתמשך בארגונים למען בעלי חיים ועוד, הקרקס יפסיק את פעילותו בחודש מאי. קרקס זה היה מרכז עלילת הסרט "ההצגה הגדולה בתבל" (1952) בבימויו ובהפקתו של ססיל ב. דה-מיל עם בטי האטון וקורנל ויילד בתפקידים הראשיים כלולייני טרפז מעופף. מדיה וקבצים בנושא קרקס האחים רינגלינג וברנום את ביילי בוויקישיתוף אתר האינטרנט הרשמי של קרקס האחים רינגלינג וברנום את ביילי (באנגלית) קרקס האחים רינגלינג וברנום את ביילי, באתר אנציקלופדיה בריטניקה (באנגלית) אחרי 146 שנה: יורד המסך על "המופע הגדול בעולם", באתר ynet, 15 בינואר 2017 ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
קרילוב

האם התכוונתם ל... איוואן קרילוב – משורר, מחזאי, סופר אגדות עם וממשיל משלים רוסי משלי קרילוב – אוסף משלים מאת איוואן קרילוב אלכסיי קרילוב – מהנדס ימי ומתמטיקאי שימושי רוסי אנדריי קרילוב – שחיין סובייטי, בעל ארבע מדליות אולימפיות
גי רו

גי רו (בצרפתית: Guy Roux; נולד ב-18 באוקטובר 1938 בקולמר, צרפת) הוא מאמן ושחקן כדורגל לשעבר שידוע בזכות התקופה הארוכה בה אימן את אוסר - 44 שנים ובזכות הצלחתו בהובלת הקבוצה הצנועה והחובבנית לאחת הבולטות בצרפת ובעולם כולו. רו שיחק באוסר מ-1952 וב-1961 מונה למאמן-שחקן כאשר הקבוצה הייתה בליגה השלישית בצרפת. רו הוביל אותה לגמר הגביע הצרפתי ב-1979 ולעלייה לליגת העל הצרפתית בכדורגל ב-1980. ההצלחה נמשכה כשהקבוצה זכתה באליפות בעונת 1995/1996 וזכתה בגביע הצרפתי ארבע פעמים. בזירה הארופית זכתה אוסר בגביע האינטרטוטו ב-1997 והגיעה לחצי גמר גביע אופ"א ב-1993. רו נודע בכישרונו למצוא שחקנים צעירים בעלי פוטנציאל ולהפוך אותם לכוכבים גדולים שנמכרו לקבוצות גדולות באירופה ושיחקו בנבחרת צרפת, כדוגמת אריק קאנטונה, לורן בלאן, ג'יבריל סיסה ופיליפ מקסס. ב-1999 זכה רו בתואר אביר בלגיון הכבוד, אותו קיבל מידי נשיא צרפת ז'אק שיראק וב-2008 קודם לדרגת קצין במסדר. ב-2000 הוענק לרו פרס נשיא אופ"א על תרומתו לכדורגל באירופה. לאחר 44 שנות אימון, הוא פרש ביוני 2005 והוחלף על ידי ז'אק סנטיני. הוא חזר מהפרישה לזמן קצר כאשר ביוני 2007 חתם על חוזה אימון לשנתיים בקבוצת לאנס. לאחר חודשיים, באוגוסט 2007 הוא התפטר לאחר ארבעה משחקים בלבד ללא ניצחון. מדיה וקבצים בנושא גי רו בוויקישיתוף גי רו, באתר Soccerway גי רו, באתר WorldFootball.net גי רו, באתר FootballDatabase.eu פרופיל המאמן, באתר Transfermarkt אחרי 44 שנה: גי רו עוזב את אוקזר, באתר ynet, 5 ביוני 2005 הידיעה בעיתון "לה דפש דה מידי" הצרפתי (בצרפתית) גי רו התפטר: ללאנס מגיע מאמן צעיר יותר, באתר nrg
דניאל האנן

דניאל האנן (באנגלית Daniel Hannan, נולד ב-1 בספטמבר 1971) הוא עיתונאי, סופר ופוליטיקאי בריטי, חבר המפלגה השמרנית, המכהן בפרלמנט האירופי כנציג דרום-מזרח אנגליה. האנן נולד בחווה של הוריו ליד לימה, פרו, לאב ממוצא אירי ולאם סקוטית. הוא גדל בפרו וערך ביקורים תכופים בחוות הכותנה של משפחתו בסנטה קרוס, בוליביה. את השכלתו האקדמית רכש באנגליה. במהלך לימודיו היה פעיל בתא המפלגה השמרנית באוקספורד, בו פעל למען "בריטניה עצמאית" כנגד הגברת הכפיפות של בריטניה לאיחוד האירופי. בספטמבר 1992 הוביל האנן הפגנה נגד פסגה כלכלית בבאת' שזכתה לתהודה רבה. לטענתו, ההפגנה הובילה לפרישת בריטניה ממערכת תאום שערי המטבע של האיחוד האירופי. בשנת 1996 הוא החל לעבוד בדיילי טלגרף. בשנת 1997 הוא היה לעוזר וכותב נאומים של מייקל הווארד ובהמשך היה כותב נאומים של ויליאם הייג. בשנת 1999 נבחר לפרלמנט האירופי. הוא כיהן בוועדת הדיג ובמשלחת ליחסים עם אפגניסטן. בשנים 2004 ו-2009 הוא נבחר מחדש עם רמת תמיכה גבוהה. האנן מתנגד לאיחוד האירופי ופעל רבות למניעת חיזוק סמכויותיו כלפי המדינות החברות בו. הוא דרש להעמיד את אמנת ליסבון למשאלי עם במדינות האיחוד וקרא למצביעים להצביע נגדה. האנן תומך במדיניות של שוק חופשי ומתנגד למדיניות של מדינת רווחה. בשנת 2011 יצא לאור ספרו "הדרך החדשה לשעבוד: מכתב אזהרה לאמריקה", בעקבות ספרו של פרידריך האייק "הדרך לשעבוד" מ-1944. האנן יצא כנגד המימון של האיחוד האירופי לפלסטינים וטען שהמימון מאריך את הסכסוך. במהלך ביקור בישראל ב-2010 אמר: "ישראל היא הדוגמה המובהקת של העיקרון הלאומי; כלומר, של השאיפה של כל עם למדינה משלו. האיחוד האירופי, בניגוד לכך, מתבסס על הרעיון כי נאמנות לאומית היא שרירותית, ארעית ובסופו של דבר מבישה. בעצם קיומה, ישראל מערערת את ההצדקה האינטלקטואלית לאחדות אירופית". מדיה וקבצים בנושא דניאל האנן בוויקישיתוף אתר האינטרנט הרשמי של דניאל האנן דניאל האנן, ברשת החברתית פייסבוק דניאל האנן, ברשת החברתית אקס (טוויטר) The New Road to Serfdom: A Letter of Warning to America באתר אמזון דניאל האנן, סיוע האיחוד האירופי לפלשתינים מממן את הסכסוך, באתר News1 מחלקה ראשונה, 13 במאי 2009 בועז ארד, "ההסברה של ישראל באירופה נידונה לכישלון", באתר News1 מחלקה ראשונה, 31 בינואר 2010
מקלף (פירושונים)

האם התכוונתם ל... מקלף – מכשיר לקילוף ירקות ופירות. נקרא גם קולפן. מחנה מקלף – מחנה צבאי ברמת גן, הנקרא על שם מרדכי מקלף אישים ששמם מקלף או מקלב: אורי מקלב – חבר הכנסת מטעם סיעת יהדות התורה; נינו של מרדכי מקלב אריה לייב מקלף – איש העלייה הראשונה, ממייסדי מטולה, ממתיישבי פתח תקווה ומוצא; אחיו הצעיר של מרדכי מקלב מרדכי מקלב – איש העלייה הראשונה, פרדסן ובנקאי, מראשי הציבור בפתח תקווה; אחיו של אריה לייב מקלף מרדכי מקלף – הרמטכ"ל השלישי של צה"ל; בנו של אריה לייב מקלף פלטיאל מקלף – טייס ותעשיין, מקים מפעל אלתא מערכות ומחלוצי ההיי-טק הישראלי; נכדו של אריה לייב מקלף
ברגה (עיר מדינה)

בַּרגַה (בתעתיק מכתבי אל עמארנה: בַּרגַ) הייתה עיר-מדינה בתקופת אל-עמארנה במאה ה-14 לפנה"ס. העיר שכנה כנראה באזור דרומית מערבית לעיר חלב שבסוריה של היום. העיר מוזכרת במכתבי אל-עמארנה ובהסכם שלום שארגן מורשיליש השני מלך באימפריה החתית. במכתבי אל-עמארנה ברגה מוזכרת במכתב א"ע 57. האזכור מתייחס ל"מלך ברגה". ממכתב זה נמצא רק שבר. הלוח עליו נכתב המכתב הוא באיכות ירודה קטוע מאוד, ומוזכרים בו בנוסף: אַכִּיזִי מושל קַטנַה, פּוּחוּר שהיה נציב מצרי שהיה עוין את ריבהדה מושל גבל, שוּמיִתִּי שהיה סוכן מצרי באלשיה וסוריה והיה מעורב בסחר שהתקיים בין מצרים לאלשיה והעיר תוּנִיפּ שהייתה עיר במרכז סוריה, מקומה המדויק של העיר לא זוהה. בשכנות לממלכת ברגה שכנו ערי מדינה נוספות המופיעות גם הן במכתבי אל-עמארנה כמו נוּעַ'שֶׂה (Nuhašše) ונִיִי (Niya ) ועוד. אזכור של המונח "ארץ הברגה" מופיע בהסכם שערך מורשיליש השני שמלך בתחילת המאה ה-13 לפנה"ס בין טוּפּ-תֶשוּבּ (Tuppi-Teshub) שליט ממלכת אמורו ושליט כרכמיש (עיר חשובה ששכנה באזור גבול סוריה וטורקיה של היום). בהסכם יש התייחסות למלך של עיר מארץ ברגה. למלך אדוני: מכתבי אל-עמראנה, כמד, תענך, ומכתבים נוספים מהמאה הארבע-עשרה לפסה"נ (ספריית האנציקלופדיה המקראית, כ), תרגמה: ציפורה כוכבי-רייני, מוסד ביאליק, ירושלים; והוצאת הספרים של אוניברסיטת בן-גוריון בנגב, תשס"ה, עמ' 264
ברודוויי

האם התכוונתם ל... ברודוויי (רחוב) – רחוב מפורסם בעיר ניו יורק תיאטראות ברודוויי – ריכוז של תיאטראות בעיר ניו יורק סביב רחוב ברודוויי אוף ברודוויי – כינוי לתיאטרון השוליים של ניו יורק ברודוויי בוגי ווגי – ציור מאת פיט מונדריאן משנת 1943
עמקו

עַמקוּ (גם עַמְקִי, במכתבי אל-עמארנה בתעתיק עַמְקֻ ו-עַמְקִ) היה אזור בדרום הבקאע בקעה במזרח לבנון. האזור מופיע במכתבי אל-עמארנה כ"ארץ עמקו", תוך התייחסות לערי המלך השוכנות באזור. באזור שכנו מספר ערים, שהיו תחת שליטת מצרים בתקופת אל-עמארנה המאה ה-14 לפנה"ס. מושלי הערים נפגעו מניסיון ההשתלטות של האימפריה החתית, ומפעילותם של עזירו מממלכת אמורו, ואיתגמה מקדש שפעלו להתנתק ממצרים ולהסתפח כמדינות חסות של האימפריה החתית, תוך פגיעה בערי עמקו ושרפת הערים. האזור מוזכר במכתבים א"ע 53, 140, 170, 174, 175, 176 ו-363. המכתבים שייכים למספר פרשות הנדונות במכתבים. מכתב 53 הוא מכתבו של אַכִּיזִי מושל קַטנַה, לאמנחותפ הרביעי מלך מצרים שניסה להישאר בחסות מצרים ולא להיכנע לשופילוליומש הראשון מלך האימפריה החתית, במכתבו הוא מתייחס למושלי ערים שכנות שנכנעו לשופילוליומש, תוך התייחסות גם לדַשַה מעמקו. מכתבים 140 ו-170 שייכים לפרשת ניסיון ההשתלטות של עזירו מלך בממלכת אמורו על גבל. במכתב 140 מתלונן אילרפא מושל גבל למלך מצרים, על עזירו שפלש לצומור ואולסה שתיהן ערים בצפון חוף לבנון, ששכנו אחת ליד השנייה. ומתלונן שעזירו שלח את אנשיו אל איתגמה מושל קדש והתקיף את כל ארצות עמקו, ארצות המלך. במכתב 170, כותבים אחי עזירו אליו בהיותו במצרים ומספרים לו שהצבא החתי כבש את ארצות עמק עמקו. מכתבים 174, 175, 176 ו-363 שייכים לפרשת איתגמה מושל קדש שכמו עזירו פעל כנגד האינטרסים של מצרים ונכנע למלך החתי. המכתבים הם מכתבי מושלי ערים שונות היושבים בעמקו למלך מצרים, והמתלוננים על פעילותו ועל כך שהעלה באש את ערי המלך. מכתב 174 הוא מכתבו של בִּיאֶרִי מושל חַשַבּוּ (אולי תל חַשבֶּה). מכתב 175 הוא מכתבו של אַילדַיַה מושל חַסִי (אולי תל חִזין מדרום לבעלבכ). מכתב 175 נכתב ממושל ששמו לא מופיע, הוא גם מבקש שמלך מצרים יישלח צבא סדיר כדי שיוכלו לשקם את ערי המלך שנשרפו והם יוכלו לגור בהם. מכתב 363 (שנמצא מאוחר יותר באתרו), הוא מכתב שנמצא בשלמותו. זהו מכתבו של עַבּדִירִישֵה מושל עין-שַסִי למלך מצרים והוא נכתב משני צידי הלוח. למלך אדוני, אלי, שמשי, אמור: כה (אמר) עַבּדִרִשַ, עבדך, מושל ע<ין> שַסִ. בעפר רגלי המלך אדוני שבע פעמים ושבע פעמים נפלתי. ראה, אנו נמצאים בעַמְקֻ, ערי המלך אדוני, ולשם בא אֶתַגַמַ, מושל כִּנסַ (קדש) בראש צבאו חַתִּ, והעלה באש את ערי המלך אדוני. וידע נא המלך אדוני, ויתן נא המלך אדוני צבא סדיר, כדי שנוכל לבנות את ערי המלך אדוני, ונשב בערי המלך אדוני, שמשי. — תרגמה ציפורה כוכבי-רייני למלך אדוני: מכתבי אל-עמראנה, כמד, תענך, ומכתבים נוספים מהמאה הארבע-עשרה לפסה"נ (ספריית האנציקלופדיה המקראית, כ), תרגמה: ציפורה כוכבי-רייני, מוסד ביאליק, ירושלים; והוצאת הספרים של אוניברסיטת בן-גוריון בנגב, תשס"ה, עמ': 250
ידוען

המונח "סלב" מפנה לכאן. לערך העוסק בהר בצרפת, ראו סלב (הר). לערך העוסק בסדרה האנימציה הישראלית, ראו סלב'ס. לערך העוסק באחד מאיי אינדונזיה, ראו סלבס (אי). יְדוּעָן (באנגלית: Celebrity, תעתיק לעברית: סֶלֶבְּרִיטִי, ובעגה מקוצרת: סֶלֶבּ/ית, וברבים: סֶלֶבְּז/סֶלֶבְּס) הוא אדם מפורסם, לרוב עקב פעילותו בתחום הבידור (טלוויזיה, קולנוע, מוזיקה), הדוגמנות או הספורט. לעיתים זוכה הידוען לפרסום למרות שתרומתו לתחום עיסוקו היא שולית. ישנם גם מקרים של ידוענים שהפכו פעילים בתחום הפוליטיקה, וישנם גם אנשי עסקים שנחשבים לידוענים. הידוענים מוכרים לחלק גדול מהציבור הרחב, ורבים עוקבים בשקיקה אחר חייהם האישיים. תופעת הידוענות קשורה באופן הדוק מאוד לרכילות. קיימת התעניינות בחייהם האישיים של ידוענים רבים, ולעיתים הדבר מלווה בהטרדות. תעשייה שלמה של צלמים, המכונים 'פפראצי', מתפרנסת מהשגת תמונות של ידוענים. הידוענים מספקים יצר מציצנות; כך ההתעסקות בחיי הידוענים מהווה בידור פופולרי. ידוענים רבים קשורים בשערוריות בגידות, תככים, מין וסמים. בין אם בשל אורח חייהם המאפשר נהנתנות ובין אם בשל ההתעניינות הציבורית הרבה, הגורמת לתקשורת להבליט אירועים אלו. מנגד נהנים הידוענים מהפופולריות שלהם, וביכולתם להשיג לרוב חוזי פרסום יקרים, הזמנות לאירועים חברתיים יוקרתיים והנחות ניכרות ברכישת מוצרים, כחלק מהמיתוג של מוצרים אלה. קיימים ידוענים שלא אוהבים את ההתעניינות הציבורית ואת החדירה לפרטיות ומנסים להתחמק מהצלמים, המעריצים וממדורי הרכילות. ידוענים רבים שוכרים יועצי תקשורת ויחסי ציבור כדי לשפר את יחסם עם הקהל ולהקל על העומס הכרוך בתקשורת עמו. עיתונים רבים מפרסמים מדור קבוע המתמקד בפרטי רכילות אודות ידוענים. חלוץ בתחום זה בישראל היה המדור "רחל המרחלת" בשבועון "העולם הזה". טור רכילות נודע אחר בישראל, היה במדור "ציפורה" של מקומון "העיר". ישנן שתי צורות לתופעת ה"פוליטיקאי ידוען" של אדם המשלב בין תחום הפוליטיקה לידוענות. הראשונה היא של פוליטיקאי שנבחר לתפקיד או מועמד לתפקיד ציבורי העושה שימוש באלמנטים של כוכבנות על מנת להציג את טענתו לייצוג של קבוצה או מטרה. הצורה השנייה היא של ידוען מתחום התרבות הפופולרית העושה שימוש בהערצה אליו על מנת להביע את דעתו בנושאי השעה. פפראצי עיתונות צהובה רכילות איסור לשון הרע חוק איסור לשון הרע פליט ריאליטי אושיית רשת אייקון פופ אליל נוער תרבות פופולרית מיינסטרים להיט קיץ זמר של להיט אחד חמש עשרה דקות של תהילה דוד גורביץ' ודן ערב, הערך "סלבריטי, ידוען", באתר אנציקלופדיה של הרעיונות מארק האריס, ניו יורק מגזין, דו"ח הרווח וההפסד של הסלב, באתר הארץ, 29 בפברואר 2012 ידוענים, דף שער בספרייה הלאומית זיוה שמיר, מיצירה למוצר ומִיֶּדע לידוּענות- על תרבות ההמונים ועל ידועניה בראי יצירת ש"י עגנון, אתר מב"ע, יולי 2024 יוני פרוים, הסלבס מתעקשים: "לצאת להשקה זו עבודה לכל דבר", באתר ynet, 18 בדצמבר 2015 Street, John (2004). "Celebrity Politicians: Popular Culture and Political Representation". The British Journal of Politics and International Relations. 6 (4): 435–452. doi:10.1111/j.1467-856X.2004.00149.x. נבדק ב-11 במרץ 2017. {{cite journal}}: (עזרה)
וידיאנים

וידיאנים (באנגלית: Vidiians) הם גזע בדיוני המופיע ביקום הבדיוני של זיכיון "מסע בין כוכבים", בעיקר בסדרת הטלוויזיה "מסע בין כוכבים: וויאג'ר", שמקום מושבם הוא רביע דלתא. הווידיאנים סובלים ממגפה נקרוזית הנקראת "Phage". מקורו של השם של המחלה הוא מהמילה היוונית phagein, שפירושו "לאכול". האיברים הפנימיים של אנשים הסובלים מ-Phage, למעשה, טורפים את עצמם. לווידיאנים יש טכנולוגיה רפואית הרבה יותר מתקדמת מאשר זו של צי הכוכבים, שכן הם חייבים כל זמן לבצע השתלות איברים על מנת להחליף את האיברים שלהם עם אחרים - לעיתים קרובות איברים שנגנבו - כדי להישאר בחיים. גופם נראה עשוי טלאים של עורות חייזרים שונים. החל מפרק 5 של עונה 1 של "מסע בין כוכבים: וויאג'ר", הווידיאנים מתנגשים עם וויאג'ר וצוותה, בניסיונות שונים לגנוב את האיברים מהם. מאוחר יותר מתגלה כי האוכלוסייה הוידיאנית הכללית לא הייתה מודעת כלל לחטיפות האי-רצוניות של איברים, ידע שנשמר באופן הדוק על ידי השלטונות הוידיאניים. הווידיאנים אמרו שהם נאלצו לבצע פשיטות על איבריהם של גזעים אחרים מתוך ייאוש קיצוני, וכי לפני שה-Phage הכה בהם, הם היו גזע שקט ותרבותי של מדענים וחוקרים, בדומה לפדרציה. משום שמרבית הדמויות הוידיאניות שנראו במהלך הסדרה היו בשלבים מתקדמים של מחלת ה-Phage, הופעתם החיצונית הייתה טלאים של מי שעברו השתלות מרובות; יהיה זה נדיר מאוד לראות וידיאני בריא לחלוטין. וידיאני שכזה נראה פעם אחת בלבד במהלך הסדרה (כהולוגרמה), בפרק "Lifesigns". השם הרשמי של הממשל הוידיאני הוא "אחווה וידיאנית" (Vidiian Sodality). וידיאני אשר מוטל עליו למצוא איברים להחלפה עבור חבר חולה או פצוע נקרא הונאטה (Honatta). הפיזיולוגיה הקלינגונית התגלתה כעמידה ל-Phage ובאמצעות דגימות של רקמות קלינגוניות, מדענים וידיאנים מקווים למצוא טיפול למחלה; מאוחר יותר, בפרק "Think Tank" מהעונה החמישית של "מסע בין כוכבים: וויאג'ר", חייזר בשם קורוס יטען כי הקבוצה שלו מצאה תרופה ל-Phage. מדיה וקבצים בנושא וידיאנים בוויקישיתוף Vidiian באתר Memory Alpha (ויקי מסע בין כוכבים)
ATM

האם התכוונתם ל... Asynchronous Transfer Mode – פרוטוקול תקשורת של CCITT כספומט – מסוף אוטומטי המספק שירותי בנקאות; נקרא באנגלית "ATM", קיצור של Automatic Teller Machine atm - סימולה של יחידת המידה אטמוספירה למדידת לחץ atm - כינויו של גן הממוקם על כרומוזום מספר 11 אצל בני אדם, שמוטציה בו גורמת לתסמונת אטקסיה טלנגיאקטזיה ATM (שיר) – שיר של ג'יי קול, ראשי תיבות של "Addicted To Money"
אנתוני מונטגומרי

אנתוני דוויין מונטגומרי (באנגלית: Anthony Dwayne Montgomery; נולד ב-2 ביוני 1972) הוא שחקן קולנוע וטלוויזיה אמריקאי. הוא ידוע בעיקר בגין גילום דמותו של סג"ם טרוויס מייוות'ר בסדרת המדע בדיוני הטלוויזיונית של UPN "מסע בין כוכבים: אנטרפרייז" (סדרת הטלוויזיה בלייב אקשן החמישית בזיכיון "מסע בין כוכבים"). מונטגומרי הוא נכדו של מוזיקאי הג'אז וס מונטגומרי. הוא סיים לימודיו באוניברסיטת בול סטייט (Ball State) עם תואר בתיאטרון ודרמה. במשך זמן קצר לאחר סיום לימודיו, מונטגומרי ביצע מופעי סטנד-אפ, לפני שעזב לקליפורניה. התפקיד הראשי הראשון שלו היה בפרודיית אימה בשם "Leprechaun: In the Hood" בשנת 2000. היה לו תפקיד חוזר בסדרת הטלוויזיה "Popular", לפני שלוהק בשנת 2001 ל"מסע בין כוכבים: אנטרפרייז". בשנת 2004 הוא חזר להופיע על הבמה, בלוס אנג'לס, בהפקת "Dutchman" מאת לירוי ג'ונס; כמו כן, הוא חזר להופעות סטנד-אפ. בקיץ 2005 הוא חזר לאינדיאנה, לככב בהפקה תיאטרלית לצורך גיוס כספים למטרות צדקה. מונטגומרי הפיק תקליטור אחד מהמוזיקה שלו, "...‏What You Know About", הכולל ארבעה שירים שעוסקים בנושאים של "מסע בין כוכבים". הוא מתארח באופן קבוע בכנסי מעריצים של "מסע בין כוכבים". מונטגומרי הוא תלמיד נלהב של אמנויות לחימה, ומתרגל הפקידו. הוא גם למד קוגה ריו נין ג'וטסו. בחודש אפריל 2007 אנתוני מונטגומרי חתם עם חברת תקליטים המבוססת בגרמניה. אלבום הבכורה שלו בהיפ הופ, ".A.T", שוחרר בנובמבר 2008.‏ בשנת 2007, מונטגומרי כיכב בסרט "I'm Through with White Girls (The Inevitable Undoing of Jay Brooks)". בחודש ינואר 2009, מונטגומרי הופיע בפרק של סדרת "האוס" ברשת "פוקס". מדיה וקבצים בנושא אנתוני מונטגומרי בוויקישיתוף אנתוני מונטגומרי, ברשת החברתית אקס (טוויטר) אנתוני מונטגומרי, במסד הנתונים הקולנועיים IMDb (באנגלית) אנתוני מונטגומרי, באתר AllMovie (באנגלית) אנתוני מונטגומרי, באתר Rotten Tomatoes (באנגלית) אנתוני מונטגומרי, במסד הנתונים הקולנועיים KinoPoisk (ברוסית) אנתוני מונטגומרי, באתר AllMusic (באנגלית) אנתוני מונטגומרי, באתר Discogs (באנגלית) אנתוני מונטגומרי, באתר Genius Anthony Montgomery באתר Memory Alpha (ויקי מסע בין כוכבים) "Biography". The Artist. AGR Television Records. אורכב מ-המקור ב-2012-02-22. נבדק ב-14 באוגוסט 2009. {{cite web}}: (עזרה) http://www.anthony-montgomery.com/index.php?option=com_content&task=blogcategory&id=1&Itemid=30
ורד (פירושונים)

האם התכוונתם ל... ורד – סוג פרח ממשפחת הוורדיים ורד יריחו – התנחלות ומושב חקלאי הסמוך ליריחו ורד הגליל – חוות נופש מצפון לכנרת ורד הגליל (מפעל) – מפעל שוקולד וממתקים ישראלי ורד מדבר (גביש) – צורת גביש הנוצרת בתנאים חוליים עין ורד – מושב באזור השרון אישים: אורה ורד ג'מילי – מלכת היופי של ישראל לשנת 1952 אילנה ורד – פסנתרנית ישראלית איתי ורד – עיתונאי ישראלי בן ורד – סופר ישראלי דן ורד – ישראלי יהודי שהורשע בריגול למען סוריה רמי ורד – שחקן, קומיקאי, תסריטאי ומנחה טלוויזיה ישראלי עידן ורד – כדורגלן ישראלי עומר ורד – כדורגלן ישראלי ערן ורד – פעיל חברתי ישראלי אחר: ורד צהוב – ספרו של ברק חמדני ורד הצלע (אנטרקוט) – אומצה או צלי, שמקורם בבשר שבין צלעות הבקר שושנה (פירושונים) וורד (פירושונים) ורדה אישים ששמם הפרטי הוא ורד
כוריקיוס מעזה

כוריקיוס מעזה (ביוונית: Χορίκιος) היה סופיסט ונואם, תלמידו של פרוקופיוס מעזה, שחי בעזה בין סוף המאה ה-5 ומחצית המאה ה-6. הוא ירש את מקומו של פרוקופיוס כראש בית הספר לרטוריקה בעזה (אנ') במחצית הראשונה של המאה ה-6. כוריקיוס פעל בעיקר בתקופתו של קיסר האימפריה הביזנטית אנסטסיוס הראשון. נשמרו מספר מועט של דרשות שנשא, של חיבורים שכתב ויש אזכורים לחיבורים נוספים. בין היתר כתב "פנגיריקוס" (נאום הספד) על פרוקופיוס, יצירה שהפכה למופת של רטוריקה. פגאניות בעזה במאה החמישית והשישית לספירה, עמודים 110–111, מתוך קתדרה 60, באתר יד יצחק בן צבי. ההיסטוריה של ארץ ישראל, כרך 5, חלק ג (כתב: ירון דן), עמ' 321–322. ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
האן מיונג-סוק

קוריאה זהו שם קוריאני; שם המשפחה הוא האן. האן מיונג-סוק (בקוריאנית: 한명숙; ‏נולדה ב־24 במרץ 1944) היא פוליטיקאית דרום קוריאנית. בוגרת אוניברסיטת אווה לנשים שבסיאול שם קיבלה תואר בספרות צרפתית. במקור השתייכה למפלגת UNDP‏, כנבחרת מחוז אילסאן. כיהנה בראשות ממשלת קוריאה הדרומית מאפריל 2006 עד מרס 2007, והייתה האישה היחידה ששרתה בתפקיד זה. הודיעה על התמודדותה לנשיאות קוריאה הדרומית בבחירות בשנת 2007, אך לא נבחרה. ב-15 בינואר 2007 הפכה למנהיגת מפלגת האופוזיציה המרכזית. מדיה וקבצים בנושא האן מיונג-סוק בוויקישיתוף המפלגה הדמוקרטית החדשה המאוחדת http://www.nytimes.com/2006/03/24/international/asia/24cnd-korea.html?ex=1159416000&en=0eb109aa9873a940&ei=5070&_r=0 South Korea Nominates First Female Prime Minister ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אקסודוס (קומיקס)

אקסודוס (באנגלית: Exodus) הוא דמות בדיונית של נבל-על מוטאנט שמופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת X-Factor #92 מיולי 1993, ונוצרה על ידי הכותב סקוט לובדל והמאייר ג'ו קסאדה. אקסודוס הוא האלטר אגו של בנט דופרי, חלוץ ואיש חזון מצרפת של המאה ה-12 אשר הפך לצלבן והתחבר לאיאובר גרינגטון, האביר השחור של אותה תקופה. השניים ערכו מסע בחיפוש אחר מגדל הכוח, מקום מושבו של פרעה הנצחי בעקבה. כאשר דיין ויטמן - האביר השחור של העידן המודרני - השתגר חזרה בזמן למאה ה-12 יחד עם סרסי מהנצחיים, הוא השתלט על גופו של איאובר ונטש את המסע, למרבה זעמו של דופרי. לאחר שדופרי נדד דרך סופות חול אימתניות למשך שעות, הוא שמע קול מסתורי ששאל אותו אם הוא מעוניין לסכן את הכל בשביל להפוך לאחד מהחזקים. לאחר מכן, דופרי עמד במבחן וכוחותיו המוטאנטים התפתחו לראשונה. בינתיים, ויטמן וסירסי נלכדו בידי אפוקליפס ודופרי הופיע בפניהם בתור אקסודוס והצטווה בידי אפוקליפס להרוג את חברו למסע. דופרי סירב ואף קרא לו אל כזב, ובתגובה אפוקליפס הפשיט אותו מכוחותיו ונעל אותו בקריפטה שבהרי האלפים. בתקופת המאה ה-20, אקסודוס נמצא בידי מגנטו, ששחרר אותו ולקח אותו עמו לאבלון. עד מהרה, אקסודוס הפך ליד ימינו של מגנטו, והחליף את פביאן קורטז. כשצ'ארלס אקסבייר מחק את זכרונו של מגנטו באירועי אונסלוט, אקסודוס נטל את המנהיגות על קבוצת השוליות. בעקבות אירועי בית אם, אקסודוס הוא אחד הבודדים ששמר על כוחותיו המוטאנטים, ואף מוגדר כמסוכן ביותר. מאוחר יותר, הוא ושותפו הדלוק נשלחו בידי מריה היל לתקוף את המוטאנט העצמתי מתיו מאלוי, שהרג את הדלוק ולפי רייצ'ל סאמרס הותיר את אקסודוס בתרדמת. כחלק מהמיתוג מחדש של כותרי האקס-מן "שחר אקס" משנים 2020-2019, דופרי קיבל הזמנה להשתכן באי קרקואה, שהפך למקום מפלט למוטאנטים, ונעשה חבר המועצה השקטה של קרקואה. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.